अगाडिको आवरण पृष्ठ

रज्वा सुगा

तह ६, कक्षा २

लेखकः लाल बहादुर चौधरी

दंगाहा थारू

१

एक्ठो बन्वम् ढेर सुगा बैठट्। उ बन्वम एक्ठो सिकारी सड्ड जाए। जनावरन् मार ओ घर आन्क खाए। सिकारीक् घरसे बन्वा डुर रलहस्।

२

एक डिन जनावर खोज्टिखोज्टि

बन्वम गैल्। भिट्टर खोल्ह्वम पुगल्। खोल्ह्वक् ढिक्वम् बराढेर बघ्वा बैठल ड्याखल्। बघ्वन् डेक्ख सिकारी डराइल्।

३

सिकारी डरले भाग लागल्। भक्टिभक्टि पठ्रम उस्टल् ओ गिर परल्। सिकारी गिरल् ट बन्ढुक पट्कलस्।

४

उह ब्याला सुगा सिकारीह हेर्टि रह। सिकारीक् ग्वारम् बन्ढुकक् गोली लग्लस्। सिकारी गोली लाक्ख खोल्वम् ढलगिल्।

५

सिकारीक् मुहमसे रगट आइल रलहस्। सुगा सिकारीह बचइना उपाय निकारल्। सुगा बन्वमसे उर्ख एक्ठो अस्पटालम् गैल्।

६

अस्पटालम् पुग्ख डक्टर्वसे भ्याँट करल्। म्वाँर मनैया  भारी बेराम् बा कहल्। अस्पटालमसे डक्टरोह बलाख लैगिल्।

७

डक्टर्वा सुगक् पाछपाछ बन्वम् गैल्। बन्वम् गैल् ट सिकारीह ढलल् ड्याखल्। डक्टर्वा सिकारीक् लग्घ गैल। आपन् बाकस् खोल्क सामान् झिकल्।

८

सिकारीह जाँचल्। डक्टर्वा सिकारीक बिर्वा करल्। एकघरी पाछ सिकारीक् होस् अइलस्। सिकारी उठल्। डक्टर्वह ढन्यबाड डिहेल्।

९

डक्टर्वा कहल्, महिसेफे सुगह ढन्यबाड डेओ। आज टुँहार ज्यान सुगा बचाइल्। टब सिकारी छक्‍क परल्। सुगह कहल् टुँ म्वाँर भगन्वा हुइटो।

१०

मही बचैलो टुहिँन ढेरढेर ढन्यबाड बा। सुगा मक्ख हुइल्। आबठेसे सिकार् जिन खेलहो सिकारीह कहल्।

११

सुगा सिकारीह सम्झाइल्। बन्वमक् जनाबर म्वाँर सङघरेन हुइट। उह मार बन्वम सिकार जिन करहो।

१२

सुगक् बाट सुन्ख सिकारीह  अचम्म लग्लस्। सिकारी कलह, आब मै सिकार निकरम्। सिकार् कर्ना मजा बाट नि हो। सिकारी आबसे सिकार निकरम् कहल्।

१३

उ डिनसे सिकारी सिकार् कर निजाइट्। सुगा सक्‍कु जनावर हुँकन् बलाइल्। ओ कहल् आपसे बन्वम् सिकारी निअहिं।

१४

सक्कुजन बाट सुन्ख खुशी हुइल। उ डिनसे बन्वक् रज्वा सुगह बनैल। आब उ बन्वम् सुगा रज्वा बा। सुगह सक्‍कुजन रज्वा सुगा कठ।

शीर्षक पृष्ठ

रज्वा सुगा

Image on page Front Cover by Roman, International Illustrations: The Art Of Reading 3.0, © 2009 SIL International. CC-BY-ND 3.0.

Images on pages १, २, २, २, २, ४, ५, ६, ७, ८, ९, १०, ११, १२, १३, १४ by International Illustrations: The Art Of Reading 3.0, © 2009 SIL International. CC-BY-ND 3.0.

Image on page ३ by Cathy Marlett, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End